
ROMÂNIA

JUDEŢUL VRANCEA

CONSILIUL LOCAL

AL MUNICIPIULUI FOCŞANI

H O T Ă R Â R E
privind realizarea operaţiunilor de demolare şi dezafectare a echipamentelor şi instalaţiilor existente în vederea implementării proiectului „Reabilitarea sistemului de termoficare urbană la nivelul municipiului Focşani pentru perioada 2009-2028 în scopul conformării la legislaţia de mediu şi creşterea eficienţei energetice” finanţat din Fondul de Coeziune în cadrul Programului Operaţional Sectorial de Mediu 2007 – 2013, Axa Prioritară 3

Consiliul Local al municipiului Focşani , judeţul Vrancea  întrunit în şedinţa de indata :

-  analizând proiectul de hotărâre iniţiat de Primarul municipiului Focşani, raportul comun al direcţiei economice al biroului proiecte si compartimentului energetic, înregistrat la nr. 56274 / 12.11.2010 prin care se propune spre  aprobare asigurarea subvenţiilor de la bugetul local pentru energia termică livrată populaţiei necesara implementarii proiectului “Reabilitarea sistemului de termoficare urbana la nivelul Municipiului Focsani pentru perioada 2009-2028 in scopul conformarii la legislatia de mediu si cresterii eficientei energetice ”, precum şi avizul favorabil  al Comisiei pentru buget, finanţe, investiţii, libera initiaţivă, economic si servicii publice ; al Comisiei pentru agricultura, protectia mediului si ecologie;
- avand in vedere adresa ISPE nr 55060 din 09.11.2010;

- prevederile art. 8, alin. (2) din Legea serviciului public de alimentare cu energie termică nr. 325/2006,

- prevederile art. 4 din Ordonanţa Guvernului nr. 36/2006 privind instituirea preţurilor locale de referinţă pentru energia termică furnizată populaţiei prin sisteme centralizate,

- prevederile art. 16 din anexa la Ordinul Ministerului Administraţiei şi Internelor nr. 252/2009 privind aprobarea Schemei de ajutor de stat acordat operatorilor economici care prestează serviciul de interes economic general de producere, transport, distribuţie şi furnizare a energiei termice în sistem centralizat către populaţie,

- prevederile art. 12 şi art. 14 din anexa la Ordinul Ministerului Finanţelor Publice nr. 2917/2009 privind aprobarea Schemei de ajutor de stat acordat operatorilor economici care prestează serviciul de interes economic general de producere, transport, distribuţie şi furnizare a energiei termice în sistem centralizat către populaţie,

- prevederile art. 12 şi art. 19 din anexa la Ordinul Ministerului Finanţelor Publice nr. 200/2010 privind modificarea şi completarea anexei la Ordinul viceprim-ministrului, ministrul administratiei si internelor, interimar, si al ministrului finantelor publice nr. 252/2.917/2009  pentru aprobarea Schemei de ajutor de stat acordat operatorilor economici care prestează serviciul de interes economic general de producere, transport, distribuţie şi furnizare a energiei termice în sistem centralizat către populaţie,

-  având în vedere prevederile art. 36,alin (2) lit (b), alin. (4), lit. (d) şi art. 45 alin (2) lit e din Legea 215/2001, privind administraţia publică locală, republicată, modificata si completata,
H O T Ǎ R Ǎ Ş T E:
Art. 1 Se aproba  realizarea  lucrarilor de demolare si dezafectare a echipamentelor care nu vor mai functiona dupa finalizarea lucrarilor de investitii finantate prin POS Mediu Axa 3.1, astfel: 
Estimare lucrari de demolare- demontare  : 325.000 euro
Planul de Demolare

2010- 2013 – realizarea de investitii noi

01.01.2014  punere in functiune a investitiei noi

2014- 2019  conservarea echipamentelor existente care dupa punerea in functiune a celor noi nu vor mai functiona

2020- 2021  realizarea lucrarilor de demolare a echipamentelor.

Echipamente si instalatii necesar a fi demolate in 2020-2021:

- 1x25 Gcal/h (CAF),

- 3x20 t/h (cazan abur)

- 2x50 t/h (cazan abur)

- 2x4 Mwe(turbine abur)

- alte echipamente si instalatii auxiliare, dupa caz

Art. 2 Finanţarea lucrărilor de demolare şi dezafectare se va realiza prin alocarea de sume din bugetul local. 
Art.3   Prezenta hotărâre va fi comunicată de catre  Direcţia de  administraţie publică locală compartimentelor, birourilor , serviciilor şi  Primarului  municipiului Focsani, conform legii, care va asigură executarea acesteia prin Direcţia economică, compartimentul programe,  compartimentul energetic,contracte, achiziţii şi SC ENET SA Focsani  .

